פ.ק. סולבאצקו 1 (בצ'כית: 1. FC Slovácko) הוא מועדון כדורגל מהעיר אוהרסקה הרדישטה, צ'כיה. המועדון הוקם בשנת 1927 בשם ס.ק. סטארה מסטו (בצ'כית: SK Staré Město) וב-1 ביולי 2000 התמזג עם המועדון פ.ק. סלובאצקה סלביה אוהרסקה הרדישטה (בצ'כית: FC Slovácká Slavia Uherské Hradiště")" ונקרא בשם פ.ק. סינוט 1. (בצ'כית : 1. FC Synot) עד שבשנת 2004 שונה שם המועדון לשמו הנוכחי. המועדון משחק בליגת העל הצ'כית. ולו זכייה אחת בגביע הצ'כי. המועדון מארח את משחקיו באצטדיון מסטצקי פוטבאלובי המכיל 8,121 מקומות.
היסטוריה.
המועדון, שהוקם ב-1927 בשם ס.ק. סטארה מסטו, שיחק ברמות הנמוכות של הכדורגל הצ'כוסלובקי ואחר כך הצ'כי. במשך כמה עשורים עד שזכה באליפות של מחוז מוראביה-שלזיה בעונת 1996/1997 ועלה לליגה הצ'כית השנייה בכדורגל לקראת עונת 1997/1998 בליגה השנייה שיחק המועדון במשך 3 עונות כשאת עונת 1999/2000 הוא סיים עם זכייה באליפות הליגה השנייה מה שזיכה אותו בהעפלה לליגה הבכירה. בעקבות העלייה לליגה הבכירה התמזג המועדון עם המועדון פ.ק. סלובאצקה סלביה אוהרסקה הרדישטה, ושינה את שמו לפ.ק. סינוט 1.
בשלוש העונות הראשונות בליגה הבכירה סיים המועדון בחלק התחתון של הטבלה, אך בעונתו הרביעית עונת 2003/2004 חל שיפור ניכר בביצועיו של המועדון והוא סיים את העונה במקום ה-5. בקיץ 2004 המועדון שינה את שמו באופן רשמי לשמו הנוכחי פ.ק. סולבאצקו 1. בעונה לאחר מכן עונת 2004/2005 שוב סיים המועדון בתחתית הטבלה, אך הצליח להעפיל לראשונה לגמר הגביע הצ'כי שם הפסיד 1–2 לבאניק אוסטרבה. בסך הכל שיחק המועדון 7 עונות בליגה הבכירה עד שאת עונת 2006/2007 סיים במקום האחרון בליגה וירד לליגת המשנה. המועדון שיחק שנתיים בליגה השנייה, כשבסיום עונת 2008/2009 עלה לליגה הבכירה למרות שסיים במקום העשירי, לאחר שהמועדון פ.ק. צ'אסלב שסיים במקום השני באותה עונה, מכר לסלובאצקו את הרישיון שלו לליגה הבכירה. באותה עונה, המועדון הגיע לגמר הגביע הצ'כי בפעם השנייה בתולדותיו, אך גם הפעם לא זכה בגביע לאחר שהפסיד לפ.ק. טפליצה. החל מעונת 2009/2010 שיחק המועדון בליגה הבכירה וסיים במרכז או בתחתית הטבלה כשהשיא היה המקום ה-6 בעונת 2013/2014, כך במשך 11 עונות. בעונת 2020/2021 חל שיפור ביכולתו של המועדון כשהצליח לסיים במקום ה-4 בליגה, שזיכה אותו בכרטיס לשלב המוקדמות השני בליגה האזורית בעונת 2021/2022, שם הפסיד בפנדלים ללוקמוטיב פלובדיב מבולגריה לאחר שכל קבוצה ניצחה בתוצאה 1–0 בביתה. מגמת השיפור נמשכה גם בעונת 2021/2022 כשהמועדון סיים פעם נוספת במקום הרביעי בליגה, אך בנוסף זכה בגביע המקומי לראשונה בתולדותיו לאחר שניצח בגמר את ספרטה פראג בתוצאה 3–1, והעפיל לשלב המוקדמות בליגה האירופית, בעונת 2022/2023. בשלב המוקדמות פגשה סלובאצקו את פנרבחצ'ה מטורקיה הפסידה לה בתוצאה 0–3 בחוץ וסיממה איתה בתיקו 1–1 בבית בגומלין שלא הספיק לה להעפלה לשלב הפלייאוף בליגה האירופית, והיא נשרה לשלב הפלייאוף בליגה האזורית.
תארים.
הגביע צ'כי
ליגה צ'כית שנייה
תוצאות במסגרת האירופית.
תוצאות.
בכל התוצאות (בית וחוץ) מספר השערים של סלובאצקו מוצג ראשון.
סיכום.
מעודכן ל-18 באוגוסט 2022
שתיקה
השתיקה
סיומות מקראיות
JYP אנטרטיינמנט
JYP אנטרטיינמנט (בקוריאנית: 엔터테인먼트) היא חברה בתחום הבידור וחברת תקליטים שהוקמה בשנת 1997 על ידי ג'ין יאנג פארק. לחברה חוזים עם מספר זמרים קוריאנים ידועים. החברה נסחרת בבורסה לניירות ערך של קוריאה הדרומית.
היסטוריה.
בשנת 1997 פארק הקים חברה שפועלת תחת השם הנוכחי החל משנת 2001. בשנת 1997 הוא החתים את זמר הראשון של החברה Pearl. בשנת 1999 JYP אנטרטיינמנט הקימו להקה ראשונה של החברה Groove Over Dose.
בדצמבר 2000 הוחתם בדרן וזמר Rain שהיה ההצלחה המסחרית הראשונה של החברה. תוך זמן קצר הוא הגיע למכירת יותר ממיליון העתקים של האלבומים שלו. בשנת 2006 החברה לראשונה הקימה להקת בנות Wonder Girls שבשנת 2009 היו הרכב קוריאני ראשון שהגיע למצעד הפזמונים של billboard עם השיר שהוצב במקום ה-76. עד לתחילתה של קריירת הסולו בלהקה כיכבה קים היונה.
בשנת 2008 החברה ניהלה תחרות שבסיומה הוקמו שני להקות בנים חדשות. בשנת 2009 החברה נכנסה לתחום הפקות לטלוויזיה.
בנובמבר 2011 הוקמה חברת בת לפעילות בארצות הברית. תוך שנה התברר שרעיון מהווה כישלון מסחרי והוחלט לסגור כל פעילות בארצות הברית.
בשנת 2014 נחתם חוזה עם זמר עולה ברנרד פארק. בשנת 2015 נחתמה להקות בנות Twice שזכתה להצלחה גדולה. בשנת 2017 החברה נכנסה לשוק הסיני בנוסף לפעילות בשוק המקומי וביפן.
בשנת 2018 החברה הייתה חברת בידור קוריאנית היחידה שהגיע לדירוג של פייננשל טיימס והיא דורגה במקום ה-12 בין כלל החברות מקוריאה הדרומית. בשנת 2019 החברה הקימה להקת בנות "איטזי". מאז ועד לשנת 2022 הלהקה זכתה ב-25 פרסי מוזיקה.
בשנת 2022 החברה הקימה להקת בנות חדשה "Nmixx".
עראנה
עראנה (בערבית: عرّانه) הוא כפר פלסטיני בצפון השומרון הממוקם 4 ק"מ צפונית-מזרחית לג'נין. לפי הלשכה המרכזית לסטטיסטיקה של הרשות הפלסטינית נכון לשנת 2006 היישוב מונה 2,144 תושבים. הכפר ממוקם 240 מטרים מעל פני הים.
מקור השם.
על פי חלק מהמסורות מקור השם עראנה הוא בואדי עוראנה שבערב הסעודית, בקרבת העיר מכה, ומכאן מסיקים כי ייחוסם של תושבי הכפר הוא ייחוס ערבי מכובד. על פי גרסה אחרת, מקור השם בשורש הסורי "ערנא" שמשמעו "יציב ומתגבר". ובכל מקרה רואים תושבי הכפר את עצמם כבעלי מוצא מכובד, והם נודעים בפולקלור כאנשים המתאפיינים בכנות, בהתעקשות על עשיית צדק ומניעת עוול, ובאהבת האדמה והידע. ישנה גם טענה כי מקור השם הוא במונח הקדום "מאורת אריות" (عرين الأسد), ומתייחס לקברי מכובדים מן התקופה הביזנטית המצויים בסביבת הכפר.
היסטוריה.
ייתכן שזהו מיקום היישוב "ערונה" שמוזכר ברשימת הכיבושים של תחותמס השלישי.
נמצאו במקום כלי חרס מהתקופה הביזנטית.
עראנה, כחלק מארץ ישראל, סופחה אל תוך האימפריה העות'מאנית בשנת 1517. במפקד של שנת 1596 הופיע הכפר בשם "עראנה", בנאח'יית סארה, בסנג'ק לג'ון. נרשמה בו אוכלוסייה של 17 בתי אב, כולם מוסלמים. הם שילמו מס בשיעור אחיד של 25% מן התוצר החקלאי, כולל חיטה, שעורה, יבולי קיץ, עצי זית, עיזים וכוורות דבורים, בנוסף להכנסות מזדמנות, ובסך הכל סכום של 9,000 אקצ'ה.
בשנת 1838 נרשם המקום ככפר במחוז ג'נין.
בשנת 1870 ציין ויקטור גרן את הכפר כעומד בראש גבעה קטנה.
בשנת 1882 פרסמה הקרן לחקר ארץ ישראל את סקר ארץ-ישראל המערבית,בו תוארה עראנה: "כפר קטן, עשוי בעיקר מבוץ עם כמה בתי אבן, ובהיקף חצרות עם זיתים. אספקת המים בו מגיעה מבורות מים. ישנו מבנה (קובה) בערך רבע מייל צפונית לכפר".
תקופת המנדט הבריטי.
במפקד של 1922 שביצעו שלטונות המנדט הבריטי, נרשמה בכפר אוכלוסייה של 216 מוסלמים, עם עליה קטנה במפקד של 1933 ל-267 מוסלמים, ב46 בתי אב.
בסקר הכפרים של 1945 נרשמו 320 איש, כולם מוסלמים, ו7,866 דונמים של אדמה. מתוך השטח, 13 דונמים שימשו למטעים ולהשקיה, 6,460 דונמים לדגנים, ו10 דונמים כשטח בנוי.
במלחמת העצמאות.
הכפר עראנה נכבש במסגרת הקרב על ג'נין במלחמת העצמאות, קרב שהתרחש כחלק מ"מבצע יצחק" לבלימת צבא עיראק בצפון השומרון. לאחר הכנות שכללו כיבוש מספר כפרים מצפון לג'נין, נפתח המבצע ב-1.5.1948 בכיבוש הכפר מוקיבלה. משם המשיך כוח מגדוד 13 של חטיבת גולני לכפר עראנה, וכשהגיע אליו בלילה מצא אותו ריק. ביום למחרת כבר כותרה ג'נין. כחודש לאחר מכן השתלטו מחדש כוחות ערביים מקומיים וצבא עיראקי על הכפר עראנה.
התקופה הירדנית.
לאחר מלחמת העצמאות עבר עראנה לשליטה ירדנית.
במפקד הירדני של 1961 נספרו בכפר 539 תושבים. הסכמי שביתת הנשק שלאחריה.
לאחר מלחמת ששת הימים.
לאחר מלחמת ששת הימים עבר עראנה לשליטה ישראלית. וב-1967 האוכלוסייה בו נאמדה בכ-1200 איש.
נכון ל-2022 מוערכת אוכלוסיית הכפר ב-2339 אנשים, כ-51% מהם גברים, ו49% נשים. הגיל הממוצע הוא 21, 37% מהאוכלוסייה מתחת לגיל 15.
בסכסוך הישראלי-פלסטיני.
בשנת 2009 הסתננו שני תושבי הכפר עראנה, מחמד עודה ומוחמד חאלדי עם אדם שלישי לישראל וניסו לשדוד מוניות באשדוד, לבסוף חטפו את נהג המונית גרגורי רבינוביץ', ולאחר מכן רצחו אותו. שני הרוצחים נתפסו וטענו שעשו זאת כיוון שהיה יהודי, וכנקמה על מותו של קרוב משפחתו של אחד מהם, בכיר בג'יהאד האיסלמי שנהרג שנת 2007 על-ידי כוחות הביטחון במהלך מעצרו. חאלדי גם הודה כי היה מעורב בפיגועי ירי סמוך לעראנה, ותכנן פיגועים נוספים.
באפריל 2022 הובילו מנהל החינוך הפלסטיני ותנועת פת"ח אירוע לציון יום האדמה בבית הספר התיכון שבכפר, תוך התמקדות באסירים הביטחוניים המוחזקים בישראל.
גאוגרפיה.
הכפר ממוקם קרוב לקו הירוק, מוקף שדות ירוקים, ובקרבתו נמצאים הכפרים ערבונה, דיר ע'זאלה, בית קאד וג'למה. בקרבת היישוב קברים ושרידים ארכאולוגיים של ישוב קדום, כמו גם קברי שייח'ים בשם "מקאם השיח' עבדאללה", "מקאם השייח' סלאח" ו"מקאם השייח' סעיד".
לן סמול
לנינגטון "לן" סמול (באנגלית: Lennington "Len" Small; ) היה פוליטיקאי אמריקאי מאילינוי, איש המפלגה הרפובליקנית, שכיהן כמושל אילינוי ה-26 בשנים 1921–1929, כחבר הסנאט של אילינוי בשנים 1901–1903, וכגזבר של אילינוי בשנים 1905–1907 ושוב בשנים 1917–1919. הוא נודע בשל האישומים נגדו במעילה.
ראשית חייו.